सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
इंडोनेशिया
इंडोनेशिया गणराज्य (दीपांतर (दीपान्तर) गणराज्य) दक्षिण पूर्व एशिया और ओशिनिया में स्थित एक विशाल देश है। जिसकी राजधानी जकर्ता से (कालिमन्तन ) नूसन्तारा हो गयी है एवं यह 17,508 द्वीपों वाले इस देश की जनसंख्या लगभग 27 करोड़ है, यह दुनिया का चौथा सबसे अधिक आबादी और दुनिया में सबसे बड़ी मुस्लिम आबादी वाला देश है। देश की राजधानी जकार्ता है। देश की जमीनी सीमा पापुआ न्यू गिनी, पूर्वी तिमोर और मलेशिया के साथ मिलती है, जबकि अन्य पड़ोसी देशों सिंगापुर, फिलीपींस, ऑस्ट्रेलिया और भारत का अंडमान और निकोबार द्वीप समूह क्षेत्र शामिल है।